***UGOVOR o kupoprodaji telefonske centrale***

Zaključen dana ***20.03.2017.godine***, između

***„SERTIĆ“ d.o.o. Sarajevo***, Hiseta br.6, IDB: 4200094970001), kojeg zastupa direktor Spahić Miralem (u daljem tekstu: PRODAVAC)

i

***MUZIČKE AKADEMIJE U SARAJEVU, Sarajevo,*** Josipa Stadlera 1/II, koju zastupa dekan prof.dr. Senad Kazić (u daljem tekstu: KUPAC)

***Član 1.***

Predmet ovog Ugovora je regulisanje međusobnih prava i obaveza između Kupca i Prodavca u vezi sa kupovinom telefonske centrale prema specifikaciji iz ponude broj: 01-2-229/2 od 17.03.2017. godine. Kupac prihvata ponudu Prodavca po Odluci dekana Muzičke akademije broj:01-2-229/4-17 od 17.03.2017.god. u ukupnom iznosu od ***1.500,00 KM bez PDV-a***

Ponuda Prodavca iz prethodnog stava ovog člana sastavni je dio ovog Ugovora.

***Član 2.***

Kupac će po isporuci robe utvrditi količinu, cijenu preuzete robe i uporediti je sa fakturom.

Kupac se obavezuje da će izmiriti obaveze po ispostavljenoj fakturi u roku od 30 dana na račun broj:1549995000413685 kod Intesa Sanpaolo banke.

***Član 3.***

Ovaj Ugovor će se primjenjivati od dana obostranog potpisivanja.

***Član 4.***

Ugovorne strane mogu raskinuti ovaj Ugovor i prije njegovog isteka, ukoliko se jedna od ugovorenih strana ne bude pridržavala ugovorenih obaveza, uz prethodno izmirenje preuzetih obaveza iz ovog Ugovora.

***Član 5.***

Eventualne sporove nastale u realizaciji ovog Ugovora, ugovorne strane će sporazumno rješavati u duhu međusobnog povjerenja i dobre poslovne saradnje. U slučaju da se spor ne može rješiti sporazumno, prihvata se mjesna nadležnost Suda u Sarajevu.

***Član 6.***

Ugovor je sačinjen u 4 (četiri) istovjetna primjerka od koja svaka ugovorna strana zadržava po dva primjerka.

***„SERTIĆ“ d.o.o Sarajevo Muzička akademija u Sarajevu***

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Spahić Miralem Prof.dr.Senad Kazić

Broj: 01-2-229/5-17

Datum:.20.03.2017. godine